| Raudonosios Jūros muchafazaمحافظة البحر الأحمر‎‎ |
| --- |
| 

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** | Egipto vėliava Egiptas |
| **Administracinis centras** | Hurgada |
| **Markazių skaičius** | 8 |
|  |
| **Gyventojų** (2012) | 321 000 |
| **Plotas** | 203 685 km² |
| **Tankumas** (2012) | 1,58 žm./km² |
|  |
| **ISO 3166-2** | EG-BA |
|  |
|  **Vikiteka** | Raudonosios Jūros muchafazaVikiteka |

Arabijos dykuma tarp Hurgados ir Safagos
**Raudonosios Jūros muchafaza** (arab. محافظة البحر الأحمر‎ = *Muḥāfaẓat al Baḥr al Aḥmar*) – muchafaza, užimanti visą rytinę, pietrytinę Egipto dalį. Administracinis centras – Hurgada. Muchafaza apima 1/9 šalies teritorijos.

Geografija
----------

Muchafaza įsiterpusi tarp Nilo slėnio vakaruose ir Raudonosios jūros rytuose bei apima praktiškai visą Arabijos dykumą drauge su joje stūksančiais kalnais. Ji tęsiasi nuo maždaug 29° šiaurės platumos iki sienos su Sudanu ir jo to paties pavadinimo Raudonosios Jūros vilajetu pietuose. Vakaruose ribojasi su Aukštutinio Nilo slėnio muchafazomis: Asuano, Luksoro, Kenos, Sohagos, Asjuto, Minjos ir Beni Sueifo. Šiaurėje ribojasi su Sueco muchafaza.

Į muchafazos sudėtį įeina Raudonosios jūros pakrančių salos, taip pat teoriškai priskiriamas ginčytinas Halaibo trikampis su Sijalio salomis.

Ekonomika
---------

Raudonosios Jūros muchafazoje išgaunami 75% visos Egipte išgaunamos naftos ir gamtinių dujų. Čia yra svarbiausia šalyje Ras Garibo naftos verslovė. Marsa Alamo mieste yra aukso kasykla Al-Sukkary. Be to, kasami fosfatai, sidabras, chromas, manganas, volframas.

Pakrantėje išvystytas turizmas. Nuo XX a. 9-ojo dešimtmečio populiaria poilsio prie jūros ir nardymo mėgėjų vieta yra Hurgada. Turizmas taip pat aktyviai vystomas Kuseire, Safagoje ir Marsa Alame.

Administracinis suskirstymas
----------------------------

Raudonosios Jūros muchafaza skirstosi į 8 apskritis (markazes), įskaitant ginčytiną Halaibo trikampio teritoriją:

| *Markazė* | arabiškai | Plotas km² | Gyventojų sk.2006-11-11 |
| --- | --- | --- | --- |
| Ras Garibas | قسم رأس غارب | 10.464,46 | 32.369 |
| Hurgada Nr. 2 | قسم ثان الغردقة | 6.836,55 | 91.285 |
| Hurgada | قسم أول الغردقة | 6.192,85 | 69.616 |
| Safaga | قسم سفاجا | 4.764,59 | 35.379 |
| Kuseiras | قسم القصير | 11.675,36 | 35.920 |
| Marsa Alamas | قسم مرسى علم | 24.466,77 | 6.614 |
| Šalateinas | قسم الشلاتين | 49.677,99 | 15.210 |
| Hailabas | قسم حلايب | 7.573,28 | 2.268 |
|
| Raudonosios Jūrosmuchafaza | البحر الأحمر | 121.651,85 | 288.661 |

Gyventojai
----------

Ten, kur kalnai pereina į Raudonąją jūrą, yra pajūrio lyguma. joje gyvena didžioji dalis sėsliųjų gyventojų. Dykumų gyventojai klajokliai gyvena iš gyvulių auginimo ir prekybos su kalnakasybos ir naftos gavybos postais. Dalis gyventojų užsiima žvejyba Raudonojoje jūroje. 2006 m. muchafazoje gyveno 288 233 gyventojai, iš jų daugiau nei 275 000 keliuose pakrantės miestuose.

Nuorodos
--------

1. ↑  **Baḥr al-Aḥmar, Al-.** (2012). Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica.
2. ↑  **Baḥr al-Aḥmar, Al-.** (2012). Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica.
3. ↑
4. ↑  Citypopulation.de
5. ↑  **Baḥr al-Aḥmar, Al-.** (2012). Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica.
6. ↑   Ministry of State for Administrative Development


|  |  |
| --- | --- |
|  **Egipto muchafazos** |  |
| Aleksandrija | Asjutas | Asuanas | Beheira | Beni Sueifas | Dakahlija | Dumjatas | Fajumas | Garbija | Giza | Ismailija | Kafr eš Šeichas | Kairas | Kaljubija | Kena | Luksoras | Matruhas | Minja | Minufija | Naujasis Slėnis | Pietų Sinajus | Port Saidas | Raudonoji Jūra | Sohagas | Suecas | Šarkija | Šiaurės Sinajus |